Ehdotus neuvoston asetus asetuksen (EY) N:o 27/2005 muuttamisesta Grönlannin, Färsaarten ja Islannin vesillä olevien kalastusmahdollisuuksien osalta ja turskan kalastuksen osalta Pohjanmerellä sekä asetuksen (EY) N:o 2270/2004 muuttamisesta syvänmeren haiden ja lestikalan kalastuksen osalta /* KOM/2005/0148 lopull. */





[pic] | EUROOPAN YHTEISÖJEN KOMISSIO | Bryssel 18.04.2005 KOM(2005)148 lopullinen . Ehdotus NEUVOSTON ASETUS asetuksen (EY) N:o 27/2005 muuttamisesta Grönlannin, Färsaarten ja Islannin vesillä olevien kalastusmahdollisuuksien osalta ja turskan kalastuksen osalta Pohjanmerellä sekä asetuksen (EY) N:o 2270/2004 muuttamisesta syvänmeren haiden ja lestikalan kalastuksen osalta .. (komission esittämä) PERUSTELUT Neuvoston asetuksessa (EY) N:o 27/2005 vahvistetaan yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavat eräiden kalakantojen ja kalakantaryhmien kalastusmahdollisuudet ja niihin liittyvät edellytykset vuodeksi 2005. 1. Grönlannin viranomaiset ilmoittivat komissiolle 14 päivänä helmikuuta 2005, että yhteisö saa vuonna 2005 pyytää 1 000 tonnia arktisia taskurapuja Grönlannin vesillä. Olisi toteutettava tarvittavat toimenpiteet uusien kalastusmahdollisuuksien saattamiseksi osaksi yhteisön lainsäädäntöä. 2. Vuoden 2005 vastavuoroisia kalastusmahdollisuuksia koskevat vuotuiset kalastusneuvottelut yhteisön ja Islannin välillä saatiin päätökseen 15 päivänä helmikuuta 2005. Olisi toteutettava tarvittavat toimenpiteet neuvottelujen tulosten saattamiseksi osaksi yhteisön lainsäädäntöä. 3. Poikkeus asetuksen (EY) N:o 27/2005 liitteessä IV a olevan taulukon I alueellaolo- ja satamastapoissaolopäivien enimmäismäärästä 120 millimetrin neliösilmäistä valikointiristikkoa käyttävien alusten osalta oli tarkoitettu koskemaan ainoastaan Kattegatia ja Skagerrakia. Pyydysluokitusten uudelleenjärjestelystä johtuen Kattegatissa ja Skagerrakissa käytettävissä olevien päivien määrä on vähentynyt vuodeksi 2004 vahvistetuista 22 päivästä 12 päivään neliösilmäistä valikointiristikkoa käyttävien alusten osalta ja 9 päivään muiden alusten osalta, mikä merkitsee erittäin suurta pyyntiponnistuksen vähentymistä. Pohjanmerellä 12 päivää merkitsisi kuitenkin pyyntiponnistuksen lisääntymistä vuonna 2004 käytettävissä olleista 10 päivästä, mitä ei voida perustella neliösilmäisen valikointiristikon käyttöön ottamisella, ja se olisi turskakantojen elvytystoimenpiteistä 26 päivänä helmikuuta 2004 annetun neuvoston asetuksen (EY) N:o 423/2004[1] 8 artiklan vastaista. Pohjanmerellä vedettävällä pyydyksellä, jossa on 120 millimetrin neliösilmäinen valikointiristikko, kalastavien alusten käytettävissä olevien kalastuspäivien määrä olisi vähennettävä sen vuoksi 9 päivään. 4. Liitteessä IV c on tekninen virhe, josta johtuen alus, johon sovelletaan liitettä IV c, ei voi enää käyttää liitteen IV a mukaisia päiviä, vaikka sillä olisi päiviä jäljellä kummallakin alueella. Virhe on syytä korjata. Neuvoston asetuksessa (EY) N:o 2270/2004 vahvistetaan yhteisön alusten kalastusmahdollisuudet eräiden syvänmeren lajien osalta vuosiksi 2005–2006. 1. Mustahuotrakalan kalastuksessa Azorien ympäristössä saadaan sivusaaliiksi syvänmeren haita. Tarpeettoman saaliiden poisheittämisen välttämiseksi on sen vuoksi tarpeen säätää näille lajeille sivusaaliit. Azorien vesien mustahuotrakalan kokonaissaaliiksi on arvioitu 700 tonnia, mikä aiheuttaa syvänmeren haiden noin 120 tonnin sivusaaliin. Syvänmeren haiden kohdennettua kalastusta ei sallita. 2. Lestikalan kalastusmahdollisuudet ICES-alueella V b ja ICES-suuralueilla VI ja VII on jaettu väärin jäsenvaltioiden kesken, minkä vuoksi jako olisi korjattava. Neuvostoa pyydetään hyväksymään tämä ehdotus mahdollisimman pian, jotta kalastajat voisivat suunnitella tätä kalastuskautta koskevaa toimintaansa. Ehdotus NEUVOSTON ASETUS asetuksen (EY) N:o 27/2005 muuttamisesta Grönlannin, Färsaarten ja Islannin vesillä olevien kalastusmahdollisuuksien osalta ja turskan kalastuksen osalta Pohjanmerellä sekä asetuksen (EY) N:o 2270/2004 muuttamisesta syvänmeren haiden ja lestikalan kalastuksen osalta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002[2] ja erityisesti sen 20 artiklan, ottaa huomioon turskakantojen elvytystoimenpiteistä 26 päivänä helmikuuta 2004 annetun neuvoston asetuksen (EY) N:o 423/2004[3] ja erityisesti sen 8 artiklan, ottaa huomioon komission ehdotuksen[4], sekä katsoo seuraavaa: 1. Neuvoston asetuksella (EY) N:o 27/2005[5] vahvistetaan yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavien eräiden kalakantojen ja kalakantaryhmien kalastusmahdollisuudet ja niihin liittyvät edellytykset vuodeksi 2005. 2. Euroopan talousyhteisön ja Islannin tasavallan välisen kalastusta ja meriympäristöä koskevassa sopimuksessa[6] määrätyn menettelyn mukaisesti yhteisö on neuvotellut Islannin kanssa vuoden 2005 kalastusoikeuksista. Neuvottelujen tulos olisi sisällytettävä asetukseen (EY) N:o 27/2005. 3. Grönlannin viranomaiset ovat ilmoittaneet komissiolle, että yhteisö saa pyytää 1 000 tonnia arktisia taskurapuja Grönlannin vesillä. 4. Ei ole turskakantojen elvytystoimenpiteistä 26 päivänä helmikuuta 2004 annetun asetuksen (EY) N:o 423/2004[7] 8 artiklan mukaista myöntää kuukausittaisia lisäkalastuspäiviä Pohjanmerellä aluksille, jotka kalastavat vedettävillä pyydyksillä, joissa on 120 millimetrin neliösilmäiset valikointiristikot. Pohjanmeri olisi sen vuoksi poistettava niiden alueiden luettelosta, joihin tätä lisäpäivien myöntämistä sovelletaan. 5. Syvänmeren haiden kalastusmahdollisuuksia ICES-suuralueella X (yhteisön vedet ja kansainväliset vedet) olisi lisättävä 120 tonniin, jolloin muun kalastuksen ohessa väistämättöminä sivusaaliina saatavat syvänmeren haisaaliit saadaan purkaa. 6. Neuvoston asetuksen (EY) N:o 27/2005 liitteissä IV a ja IV c määriteltyjen alueiden välisiä keskinäisiä kalastussuhteita koskevien sääntöjen ei pitäisi estää alusta käyttämästä sen asetuksen IV a mukaisesti käytettävissä olevien päivien enimmäismäärää. Mainittuja sääntöjä olisi sen vuoksi muutettava. 7. Joulukuun 22 päivänä vuonna 2004 annetussa neuvoston asetuksessa (EY) N:o 2270/2004[8] vahvistetaan yhteisön alusten kalastusmahdollisuudet eräiden syvänmeren kantojen osalta vuosiksi 2005 ja 2006. 8. Lestikalan kalastusmahdollisuudet ICES-alueella V b ja ICES-suuralueilla VI ja VII (yhteisön vedet ja kansainväliset vedet) on laskettu väärin asetuksessa (EY) N:o 2270/2004, minkä vuoksi jako olisi korjattava. 9. Asetukset (EY) N:o 27/2005 ja (EY) N:o 2270/2004 olisi sen vuoksi muutettava, ON ANTANUT TÄMÄN ASETUKSEN: 1 artikla Asetuksen (EY) N:o 27/2005 muuttaminen Muutetaan asetus (EY) N:o 27/2005 seuraavasti: 1) Korvataan 5 artiklan 2 kohta seuraavasti: ”2. Yhteisön aluksilla on oikeus kalastaa liitteessä I vahvistettujen kiintiöiden rajoissa Färsaarten, Grönlannin, Islannin ja Norjan kalastusta koskevaan lainkäyttövaltaan kuuluvilla vesialueilla sekä Jan Mayenin ympärillä sijaitsevalla kalastusvyöhykkeellä 9, 16 ja 17 artiklassa säädetyin edellytyksin.” 2) Lisätään 9 artiklaan kohta seuraavasti: ”Yhteisön alukset saavat kalastaa Islannin lainkäyttövaltaan kuuluvilla vesialueilla ainoastaan seuraavat koordinaatit yhdistävien suorien linjojen rajaamalla alueella: Lounaisalue 1. 63°12' N ja 23°05' W, 62°00' N ja 26°00' W, 2. 62°58' N ja 22°25' W, 3. 63°06' N ja 21°30' W, 4. 63°03' N ja 21°00' W – siitä 180°00' S; Kaakkoisalue 1. 63°14'N ja 10°40'W, 2. 63°14' N ja 11°23' W, 3. 63°35' N ja 12°21' W, 4. 64°00' N ja 12°30' W, 5. 63°53' N ja 13°30' W, 6. 63°36' N ja 14°30' W, 7. 63°10' N ja 17°00' W –siitä 180°00' S.” 3) Muutetaan liitteet I C, III, IV a ja VI tämän asetuksen liitteen I mukaisesti. 2 artiklaAsetuksen (EY) N:o 2270/2004 muuttaminen Muutetaan asetuksen (EY) N:o 2270/2004 liite tämän asetuksen liitteen II mukaisesti. 3 artiklaVoimaantulo Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä … päivänä …kuuta Neuvoston puolesta Puheenjohtaja LIITE I Muutetaan asetuksen (EY) N:o 27/2005 liitteet seuraavasti: 1) Muutetaan liite I C seuraavasti: a) Korvataan arktisia taskurapuja alueilla NAFO 0 ja 1 (Grönlannin vedet) koskeva kohta seuraavasti: ”Laji: | Arktiset taskuravut | Alue: | NAFO 0, 1 (Grönlannin vedet) | Chionoecetes spp. | PCR/N01GRN | Irlanti | 125 | Espanja | 875 | EY | 1 000 | Varo-TAC, johon ei sovelleta asetuksen (EY) N:o 847/96 3 eikä 4 artiklaa. | TAC | Ei merkitystä” | b) Korvataan villakuoretta alueilla V ja XIV (Grönlannin vedet) koskeva kohta seuraavasti: ”Laji: | Villakuore | Alue: | V, XIV (Grönlannin vedet) | Mallotus villosus | CAP/514GRN | Kaikki jäsenvaltiot | 0 | EY | 50 050 | (1) (2) | TAC | Ei merkitystä | 1) Josta 45 930 tonnia myönnetty Islannille. 2) Kalastettava ennen huhtikuun 30 päivää 2005.” | c) Lisätään seuraava kohta punasimppua alueella V a (Islannin vedet) koskevan kohdan jälkeen: ”Laji: | Punasimppu | Alue | V a (Islannin vedet) | Sebastes spp. | RED/05A-IS | Belgia | 100 | (1)(2) | Saksa | 1 690 | (1)(2) | Ranska | 50 | (1)(2) | Yhdistynyt kuningaskunta | 1 160 | (1)(2) | EY | 3 000 | (1)(2) | TAC | Ei merkitystä | __________ | 1) Väistämättömät sivusaaliit mukaan luettuina (turska ei ole sallittu). | 2) Pyydettävä heinäkuun ja joulukuun välisenä aikana.” | 2) Korvataan liitteessä IV a oleva taulukko II seuraavalla taulukolla: ” Taulukko II Poikkeukset taulukon I alueellaolopäivistä ja satamastapoissaolopäivistä sekä muut edellytykset Alue | Pyydys määritelty 4 kohdassa: | Aluksen kalastustoiminta vuonna 2002* | Päivät | Alue määritelty 2 kohdassa: | 4 a, 4 e | Alle 5 % kustakin seuraavista: turska, kielikampela ja punakampela | Ei rajoitusta** | Alue määritelty 2 kohdassa: | 4 a, 4 b | Alle 5 % turskaa | 100–<120 mm:n silmäkoon osalta enintään 13 päivää ≥ 120 mm:n silmäkoon osalta enintään 14 päivää | Kattegat ja Pohjanmeri | 4 c, pyydyksen silmäkoko vähintään 220 mm | Alle 5 % turskaa ja yli 5 % piikkikampelaa ja rasvakalaa | Enintään 15 päivää | Kattegat ja Skagerrak | 4 a, pyydys, jossa on 120 mm:n neliösilmäinen valikointiristikko*** | Ei tiedossa | 12 päivää | Englannin kanaali | 4 c, riimuverkot, joiden silmäkoko on enintään 110 mm | Alukset poissa satamasta enintään 24 tuntia | 19 päivää | * Tarkistettu EY-kalastuspäiväkirjasta – vuosittain keskimäärin purettu saalis elopainona. ** Alus voi olla alueella kyseisen kuukauden kaikkina päivinä. *** Alusten, joihin tätä poikkeusta sovelletaan, on noudatettava tämän liitteen lisäyksessä 1 vahvistettuja edellytyksiä. 3) Korvataan liitteessä IV c oleva 6 kohdan a alakohta seuraavasti: ”6. a) Alus, jolla on mukanaan joitakin 4 kohdassa määriteltyjä pyydyksiä, saa olla kalenterikuukaudessa alueella ja poissa satamasta enintään taulukossa I vahvistetun määrän päiviä. Jos alus käy kalastusmatkan aikana kahdella eri alueella, päivä lasketaan vietetyksi alueella, jossa alus oli suurimman osan aikaa kyseisenä päivänä. Niiden päivien lukumäärä, joina alus on tämän liitteen 2 kohdassa määritellystä alueesta ja liitteessä IV a olevassa 2 kohdassa määritellystä alueesta muodostuvalla kokonaisalueella, ei saa ylittää tämän liitteen taulukossa I vahvistettua määrää. Niiden päivien lukumäärän, joina alus on liitteessä IV a olevassa 2 kohdassa määritellyillä alueilla, on kuitenkin oltava liitteen IV a mukaisesti vahvistetun enimmäismäärän mukainen. Taulukko I Alueellaolo- ja satamastapoissaolopäivien enimmäismäärä pyydyksittäin Pyydys määritelty kohdassa: | Alue määritelty 2 kohdassa: | 4 a | 4 b | 2. Englannin kanaalin länsiosa (ICES-alue VII e) | 20 | 20” | 4) Korvataan liitteessä VI oleva I osa seuraavasti: ” I OSA Kolmansien maiden vesillä pyytävien yhteisön alusten lisenssejä ja kalastuslupia koskevat määrälliset rajoitukset Kalastusalue | Kalastus | Lisenssien lukumäärä | Lisenssien jakautuminen jäsenvaltioiden kesken | Alusten sallittu enimmäismäärä | Norjan vedet ja Jan Mayenia ympäröivä kalastusalue | Silli, linjan 62°00' N pohjoispuolella | 75 | DK: 26, DE: 5, FR: 1, IRL: 7, NL: 9, SW: 10, UK: 17 | 55 | Pohjakalalajit, linjan 62°00' N pohjoispuolella | 80 | FR: 18, PT: 9, DE: 16, ES: 20, UK: 14, IRL: 1 | 50 | Makrilli, linjan 62°00' N eteläpuolella, kurenuottakalastus | 11 | DE: 1[9], DK: 261, FR: 21, NL: 11 | Ei merkitystä | Makrilli, linjan 62°00' N eteläpuolella, troolikalastus | 19 | Ei merkitystä | Makrilli, linjan 62°00' N pohjoispuolella, kurenuottakalastus | 11[10] | DK: 11 | Ei merkitystä | Rehukalalajit, linjan 62°00' N pohjoispuolella | 480 | DK: 450, UK: 30 | 150 | Färsaarten vedet | Kaikki troolikalastus aluksilla, joiden enimmäispituus on 180 jalkaa, 12–21 meripeninkulman vyöhykkeellä Färsaarten perusviivoista | 26 | BE: 0, DE: 4, FR: 4, UK: 18 | 13 | Turskan ja koljan kohdennettu kalastus verkoilla, joiden vähimmäissilmäkoko on 135 mm, linjan 62°28' N eteläpuolella ja linjan 6°30' W itäpuolella olevalla alueella | 8[11] | 4 | Troolaus Färsaarten perusviivoista 21 meripeninkulman vyöhykkeen rajan ulkopuolella. Kyseiset alukset voivat ajanjaksoina 1.3.–31.5. ja 1.10.–31.12. harjoittaa pyyntiä linjojen 61°20′ N ja 62°00′ N välisellä vyöhykkeellä sekä 12–21 meripeninkulman vyöhykkeellä perusviivoista. | 70 | BE: 0, DE: 10, FR: 40, UK: 20 | 26 | Tylppäpyrstömolvan troolikalastus verkoilla, joiden vähimmäissilmäkoko on 100 mm, linjan 61°30' N eteläpuolella ja linjan 9°00′ W länsipuolella olevalla alueella, linjojen 7°00′ W ja 9°00′ W välisellä alueella linjan 60°30′ N eteläpuolella, sekä pisteet 60°30′ N, 7°00′ W ja 60°00′ N, 6°00′ W yhdistävän viivan lounaispuolella olevalla alueella | 70 | DE: 8[12], FR: 124, UK: 04 | 20[13] | Seidin kohdennettu troolikalastus verkoilla, joiden vähimmäissilmäkoko on 120 mm; perän vahvikeköyden käyttäminen on sallittua. | 70 | 225 | Mustakitaturskan pyynti. Lisenssien kokonaismäärää voidaan lisätä neljällä aluksella parien muodostamiseksi, jos Färsaarten viranomaiset ottavat käyttöön erityisiä sääntöjä mustakitaturskan nk. pääpyyntialueelle pääsystä.” | 34 | DE: 3, DK: 19, FR: 2, UK: 5, NL: 5 | 20 | Siimakalastus | 10 | UK : 10 | 6 | Makrillin kalastus | 12 | DK: 12 | 12 | Sillin kalastus linjan 62° N pohjoispuolella | 21 | DE: 1, DK: 7, FR: 0, UK: 5, IRL: 2, NL: 3, SW: 3 | 21 | Islanti | Kaikki kalastukset | 18 | 5 | Venäjän federaation vedet | Kaikki kalastukset | p.m. | p.m. | Turskan kalastus | 7[14] | p.m. | Kilohailin kalastus | p.m. | p.m.” | LIITE II Muutetaan asetuksen (EY) N:o 2270/2004 liitteessä oleva 2 osa seuraavasti: 1) Korvataan arktisia syvänmeren haita alueella X (yhteisön vedet ja kansainväliset vedet) koskeva kohta seuraavasti: ”Laji: | Syvänmeren hait | Alue: | X (Yhteisön vedet ja kansainväliset vedet) | Portugali | 120 | (1) Koskee ainoastaan sivusaaliita. Kohdennettua kalastusta ei sallita tässä kiintiössä. | EY(1) | 120” | 2) Korvataan lestikalaa alueilla Vb, VI ja VII (yhteisön vedet ja kansainväliset vedet) koskeva kohta seuraavasti: ”Laji: | Lestikala | Alue: | V b, VI ja VII (yhteisön vedet ja kansainväliset vedet) | Coryphaenoides rupestris | Saksa | 10 | (1) Koskee ainoastaan sivusaaliita. Kohdennettua kalastusta ei sallita tässä kiintiössä. | Viro | 77 | Espanja | 85 | Ranska | 4 327 | Irlanti | 341 | Liettua | 99 | Puola | 50 | Yhdistynyt kuningaskunta | 254 | Muut(1) | 10 | EY | 5 253” | [1] EUVL L 70, 9.3.2004, s. 8. [2] EYVL L 358, 31.12.2002, s. 59. [3] EUVL L 70, 9.3.2004, s. 8. [4] EUVL C […], […], s. […]. [5] EUVL L 12, 14.1.2005, s. 1. [6] EYVL L 161, 2.7.1993, s. 1. [7] EUVL L 70, 9.3.2004, s. 8. [8] EUVL L 396, 31.12.2004, s. 4. [9] Jakoa sovelletaan kurenuotta- ja troolikalastukseen. [10] Valitaan 11:stä makrillin kurenuottakalastukseen leveyspiirin 62°00' N eteläpuolella käytettävissä olevasta lisenssistä. [11] Vuoden 1999 pöytäkirjan mukaisesti turskan ja koljan kohdennettua kalastusta koskevat luvut sisältyvät kohtaan ”Kaikki troolikalastus aluksilla, joiden enimmäispituus on 180 jalkaa, 12–21 meripeninkulman vyöhykkeellä Färsaarten perusviivoista”. [12] Luvut koskevat alusten enimmäismäärää tiettynä ajankohtana. [13] Luvut sisältyvät kohtaan ”Troolaus Färsaarten perusviivoista 21 meripeninkulman vyöhykkeen rajan ulkopuolella”. [14] Koskee vain Latvian lipun alla purjehtivia aluksia.